Diari Oficial de la Generalitat Valenciana


Sumari del DOGV 2278, del 31-05-1994 (1994/831581)

ORDRE de 12 de maig de 1994, de la Conselleria de Cultura, per la qual es convoquen ajudes per a l'enviament de material homologat als arxius de la Comunitat Valenciana i s'aproven les bases corresponents.
-------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/05/12/(3)/dof/vci/html**

### Dades del document

Número de DOGV
:   2278

Data del DOGV
:   31-05-1994

Secció del DOGV
:   DISPOSICIONS GENERALS

Número del document
:   1994/831581


Data del document
:   12-05-1994

Organisme emissor
:   Conselleria de Cultura

Tipus de document
:   Ordre

ORDRE de 12 de maig de 1994, de la Conselleria de Cultura, per la qual es convoquen ajudes per a l'enviament de material homologat als arxius de la Comunitat Valenciana i s'aproven les bases corresponents. [94/3496]  
La Conselleria de Cultura, d'acord amb el programa de recuperació d'arxius de la Comunitat Valenciana, té el propòsit d'ajudar aquells municipis o institucions privades no lucratives que milloren l'organització dels seus arxius, contribuint d'aquesta manera a sufragar les despeses derivades de la conservació dels fons documentals.  
En conseqüència, i fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Primer  
Convocar la concessió d'ajudes per a arxius municipals i d'institucions privades no lucratives de la Comunitat Valenciana i aprovar les bases per què es regeix, les quals s'inclouen com a annex d'aquesta ordre.  
Segon  
Les ajudes consistiran en l'enviament de material homologat, la finalitat del qual es afavorir la correcta conservació i utilització dels fons documentals que es troben als arxius municipals i d'institucions privades no lucratives de la Comunitat Valenciana, o relacionats amb aquesta institució.  
Les ajudes es concediran tenint en compte les existències de material homologat disponible que hi hagen en la Direcció General de Promoció Cultural.  
DISPOSICIONS FINALS  
Primera  
La consellera de Cultura faculta al director general de Promoció Cultural perquè adopte les mesures escaients per a l'aplicació i el desenvolupament d'aquesta ordre.  
Segona  
Contra aquesta ordre podrà interposar-se un recurs contenciós administratiu, d'acord amb el que preveu la Llei Reguladora de la Jurisdicció Contenciosa Administrativa, de 27 de desembre de 1956, dins del termini de dos mesos comptadors a partir de la data en què es publique, davant la sala contenciosa administrativa del Tribunal Superior de Justícia de la Comunitat Valenciana, després de comunicar-ho a la Conselleria de Cultura, d'acord amb allò establert en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Tercera  
Aquesta ordre entrarà en vigor el mateix dia que es publique en el Diari Oficial de la Generalitat Valenciana.  
València, 12 de maig de 1994  
La consellera de Cultura,  
PILAR PEDRAZA MARTÍNEZ  
ANNEX  
Bases de la convocatòria d'ajudes per a l'enviament de material homologat als arxius municipals i d'institucions privades no lucratives de la Comunitat Valenciana.  
Primera  
Podran sol·licitar aquestes ajudes tots els ajuntaments i institucions privades no lucratives de la Comunitat Valenciana que realitzen tasques d'organització i descripció en els seus arxius per a la millor conservació del Patrimoni Documental Valencià.  
Segona  
Les esmentades ajudes es materialitzaran en l'enviament total o parcial, per part de la Conselleria de Cultura, del material sol·licitat, d'acord amb les circumstàncies específiques de cada arxiu.  
Hom podrà sol·licitar, a càrrec d'aquestes ajudes, el següent material homologat:  
- Caixes arxivadores  
- Carpetes verdes  
- Fitxes de catalogació 10 x 15cm.  
- Fitxers  
- Carpetes per a lligalls  
Qualsevol altre tipus de material homologat que es vulga sol·licitar s'haurà de justificar com cal.  
Tercera  
Tindran prioritat en la concessió d'aquestes ajudes les peticions següents:  
a) Les sol·licitades per municipis i institucions privades no lucratives amb una instal·lació d'arxiu deficient.  
b) Es valorarà especialment l'antiguitat, el volum, l'interès dels fons documentals i dels que dins en un futur hi ingressen, i també l'equitat entre les despeses produïdes i el benefici que en resulte.  
Quarta  
1. Les sol·licituds, signades per l'alcalde o el president de la institució respectiva, s'hauran de dirigir al director general de Promoció Cultural i en elles es farà constar:  
a) La sol·licitud de l'ajuda.  
b) El treball que es pensa realitzar a l'arxiu.  
c) La relació detallada de tot el material homologat (caixes, carpetes, etc.) que es necessita per organitzar l'arxiu.   
2. El termini de presentació de sol·licituds començarà el mateix dia de la publicació d'aquesta convocatòria en el Diari Oficial de la Generalitat Valenciana, i s'acabarà el 30 d'octubre de 1994.   
Les sol·licituds es podran presentar al Registre General de la Conselleria de Cultura; en el Registre General de les direccions territorials de Cultura; en els centres d'informació de l'Oficina d'Informació, Iniciatives i Reclamacions de la Generalitat Valenciana; o per qualsevol dels mitjans establerts en l'article 38.4 de la Llei 30/1992, de 26 de novembre, de Regim Jurídic de les Administracions Públiques i del Procediment Administratiu Comú.  
Quinta  
El Servei de Patrimoni Bibliogràfic i Documental de la Direcció General de Promoció Cultural realitzarà la instrucció de l'expedient corresponent, i presentarà l'informe escaient al director general de Promoció Cultural.   
El Director General de Promoció Cultural, a la vista d'aquest informe i de les existències disponibles de material homologat, realitzarà la corresponent proposta a la Consellera de Cultura, la qual resoldrà l'enviament de material homologat als ajuntaments i institucions privades no lucratives que ho hagin sol·licitat, si aquestes reuneixen les condicions exigides per aquestes bases.   
Sexta  
Si en el termini de tres mesos no s'ha aprovat la resolució corresponent de l'enviament de material sol·licitat per un ajuntament o institució privada no lucrativa, s'entendrà que aquesta sol·licitud resta desestimada.   
Setena  
Els ajuntaments i les institucions privades no lucratives que gaudisquen d'aquestes ajudes, restaran obligats a mantenir l'arxiu organitzat i en bones condicions de conservació, dedicant-hi el personal necessari i d'acord amb les normes i directrius que establisca la Conselleria de Cultura.


Còpia Permalink ELI